stanford-oval/wikipedia huggingface dataset:
Yksinäisyys
Ikääntyneiden yksinäisyys

Yksinäisyys on eri ikäluokista yleisintä nuorilla aikuisilla ja ikääntyneillä. Yksinäisyyden kokemiseen yhteydessä olevia tekijöitä iäkkäillä ovat esimerkiksi eläkkeelle jääminen, leskeys, sosiaalisten suhteiden puuttuminen, muutto, traumaattiset elämäntapahtumat (esim. väkivaltainen puoliso, lapsen kuolema tai puolison itsemurha), terveysongelmat, toimintakyvyn lasku ja huono taloudellinen tilanne.
Ikääntyneiden ihmisten yksinäisyys johtaa muun muassa lisääntyneeseen kuolleisuuteen, lisääntyneeseen terveyspalveluiden käyttöön, laitoshoitoon ja muistitoimintojen heikkenemiseen. Yksinäisyys on myös monen ikääntyneen ihmisen itsemurhan taustalla. Ikääntyneillä henkilöillä yksinäisyyden seurauksia ovat erityisesti seuraavat: lähde?
depressio
itsetunto-ongelmat
menetysten käsittelyn vaikeus
vaikeus tulla toimeen kehon toimintojen vioittumisten kanssa
keskittymisongelmat
menneisyyden ja nykyhetken rajan hämärtyminen.
Yksinäisyys voi aiheuttaa muutoksia myös terveyskäyttäytymisessä: esimerkiksi läheisen menetys voi vähentää kiinnostusta syömiseen tai lisätä alkoholinkäyttöä. Tätä kautta se voi heikentää iäkkään ihmisen terveydentilaa. Yksinäiset iäkkäät ihmiset kokevat myös herkemmin päivittäisen arjen stressaavana, ja heillä on enemmän kielteisiä ajatuksia arjen toimintatilanteista.
Lasten ja nuorten yksinäisyys

Tilastoja suomalaisten peruskoululaisten yksinäisyyden kokemuksista vuodelta 2013:
| Alakoulun luokkalaiset (4> -5. lk) | Tytöt | Pojat |
| --- | --- | --- |
| Emotionaalinen yksinäisyys kesti vähintään vuoden | 13% | 20% |
| Sosiaalinen yksinäisyys kesti vähintään vuoden | 13% | 14% |
Molemmilla tavoilla yksinäiset: 10%
| Yläasteen oppilaat (7> -9. luokkalaiset) | Tytöt | Pojat |
| --- | --- | --- |
| Emotionaalinen yksinäisyys, joka kesti yli vuoden | 11% | 15% |
Sosiaalinen yksinäisyys, joka kesti yli vuoden: 15%
| Molemmilla tavoilla yli vuoden ajan yksinäiset | 10% | 17% |
Terveyden ja hyvinvoinnin laitoksen (THL) tekemän vuosikyselyn mukaan peruskoulun (8. ja 9. lk) noin 12 prosenttia kärsii yksinäisyydestä (ei eritelty millä tavalla). Lasten yksinäisyyden yleisyys on pysynyt samana ainakin viimeiset 24 vuotta .
Riskiryhmät

Maahanmuuttajataustaisilla yksinäisyys on huomattavasti yleisempää kuin kantaväestöllä. Työelämän ulkopuolella olevilla on kolminkertainen riski kokea itsensä yksinäiseksi.
Teoksia yksinäisyydestä

Teoksia, jotka käsittelevät yksinäisyyttä, tai jotka voidaan tulkita kertovan siitä:
Teoksia yksinäisyydestä > Kirjoja

Kavereita nolla - Kirja - Niina Junttila - (2015) ISBN 978-951-31-8165-9
Heiskanen, T., Saaristo, L. (2011) Kaiken keskellä yksin. Jyväskylä: Ps-kustannus.
Teoksia yksinäisyydestä > Kappaleita

"Ei yksinäinen unta saa" – Neon 2:n kappale
"Näin kulutan aikaa" ja "En saa mielestä sinua" – Eppu Normaalin kappaleet
"Mies, jolle ei koskaan tapahdu mitään" – J. Karjalaisen kappale
"Yksinäisen keijun tarina" – Chisun kappale
"Salaa yksinäinen nainen" – Laura Närhen kappale
"Melkein kuollut" – Keko Salata
Sosiaalisia palveluita

Yksinäisyyden helpottamiseksi on perustettu sosiaalisia palveluita, kuten SPR:n ystävätoiminta, jota on myös SPR:n paikallisjärjestöillä. Vastaavaa toimintaa harjoittavat myös esimerkiksi HelsinkiMissio, Vanhustyön keskusliiton Ystäväpiiritoiminta sekä seurakuntien diakoniatyö. Niin sanotuissa auttavissa puhelimissa on havaittavissa selkeä soittomäärien kasvu juhlapyhinä, kuten juhannuksena ja jouluna. Suomen Mielenterveysseuran auttavaan puhelimeen soitettiin vuonna 2020 yli 280 000 kertaa. Soittajat ovat usein keski-ikäisiä. Yleisimmät soiton syyt ovat paha olo, ahdistuneisuus ja ihmissuhdeongelmat. Vuonna 2020 kuudella prosentilla soittajista soiton syynä oli yksinäisyys.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Yksin ei ole sama kuin yksinäinen – radioäänite
Tutkija: "Yksinäisyys periytyy vanhemmalta lapselle" – (Kodinkuvalehti.fi)
Ei heilaa helluntaina, eikä milloinkaan – neljä tarinaa yksinäisyydestä – Uutinen, HS.fi, (22.5.2015)
Belyaev, Igor A. and Lyashchenko, Maksim N. (2020) “Socio-cultural determinacy of human loneliness”, Journal of Siberian Federal University. Humanities and Social Sciences, vol. 13, no. 8, pp. 1264–1274, DOI: 10.17516/1997-1370-0640.
Emotionaalista yksinäisyyttä on esimerkiksi jäädä keskustelun ulkopuolelle – toistuvasti tai hetkellisesti. Tietyssä porukassa tai kaikkialla.
Mies yksin rannalla
NBC Nightly News

| NBC Nightly News |
| --- | --- |


Tyyli:  uutisohjelma
Kestoaika:  120 min
Alkuperämaa:   Yhdysvallat
Alkuperäiskieli:  englanti
Verkko:   NBC
Esitetty:  3. elokuuta 1970 –
Aiheesta muualla
Virallinen sivusto
IMDb
NBC Nightly News on televisioyhtiö NBC:n esittämä yhdysvaltalaisen uutisohjelma.
Aiheesta muualla

Viralliset kotisivut (Arkistoitu – Internet Archive)
Carlos Sainz Jr.

| Carlos Sainz |
| --- | --- |
 Sainz vuonna 2022.
Henkilötiedot
Koko nimi:  Carlos Sainz Vázquez de Castro
Syntynyt: 1. syyskuuta 1994 (ikä 30) Madrid, Espanja
Kansalaisuus:   Espanja
Formula 1 -ura
Auton numero:  55
Nykyinen talli:  Williams (2025–)
Entiset tallit:  Toro Rosso (2015–2017) Renault (2017–2018) McLaren (2019-2020)  Ferrari (2021–2024)
Kilpailuja:  210 (207 starttia)
Maailman­mestaruuksia:  0
Voittoja:  4
Palkintosijoja:  27
Paalupaikkoja:  6
Nopeimpia kierroksia:  4
MM-pisteitä:  1 272,5
Ensimmäinen kilpailu:  Australian GP 2015
Ensimmäinen voitto:  Britannian GP 2022
Viimeisin voitto:  Meksikon GP 2024
Sijoitus kaudella 2024:  5. (290 p.)
 Nimikirjoitus
Aiheesta muualla
www.carlossainz.es
Carlos Sainz Vázquez de Castro (myös Carlos Sainz ja Carlos Sainz Jr., s. 1. syyskuuta 1994 Madrid, Espanja) on espanjalainen rata-autoilija.
Kaudella 2014 hän ajoi Formula Renault 3.5 -sarjassa DAMS -tallissa ja voitti sarjan mestaruuden. Kausilla 2015 ja 2016 Sainz kilpaili Formula 1 -luokassa Scuderia Toro Rosso -tallin kilpakuljettajana, hän jatkoi tallissa myös kaudelle 2017, josta siirtyi kuitenkin kesken kauden Renault’lle, jossa hän jatkoi myös kauden 2018. Kaudeksi 2019 hän siirtyi McLarenille, jossa ajoi myös 2020. Ferrari nimesi Sainzin Sebastian Vettelin korvaajaksi kaudesta 2021 lähtien.
Sainzin isä on rallin kaksinkertainen maailmanmestari Carlos Sainz. Nuorempi Sainz ilmoitti vuoden 2014 lopulla jättäneensä isänsä suostumuksella tarkenteen Junior pois nimestään.
Ura > Karting (2005−2009)

Sainz aloitti kartingin isänsä radalla Madridissa ollessaan seitsemänvuotias. Tosissaan hän alkoi kilpailemaan 10-vuotiaana kesällä 2005. Sainz kilpaili kartingissa myös Michael Schumacherin osittain omistamassa KSM Motorsport -tallissa.
Ura > Formula BMW (2010)

Kaudella 2010 Sainz suuntasi kartingista Formula BMW -autoihin, joilla hän kilpaili Formula BMW Pacific ja Formula BMW Europe -sarjoissa. Formula BMW Pacific -sarjassa hän voitti kolme kilpailua ja Formula BMW Europe -sarjassa yhden.
Ura > Formula 3 (2010–2012)

Kaudella 2010 Sainz osallistui European F3 Open Championship -sarjan kahteen viimeiseen kilpailuviikonloppuun. Kaudella 2011 hän ajoi muutaman kilpailun Formula 3 Euroseries -sarjassa sekä osallistui Macaon Grand Prix’n F3-kilpailuun.
Kaudella 2012 Sainz ajoi Britannian Formula 3 -sarjassa Carlin-tallissa sijoittuen loppupisteissä kuudenneksi voittamalla neljä kilpailua. Hän ajoi myös Formula 3 Euroseries -sarjassa sijoittuen sarjan yhdeksänneksi.
Ura > GP3 (2013)

Vuonna 2013 Sainz kilpaili GP3 -sarjassa MW Arden -tallin kuljettajana. Belgiassa Sainz otti GP3 -uransa ensimmäisen paalupaikan, mutta kilpailussa hän kolaroi Jack Harveyn kanssa ja joutui keskeyttämään. Hän saavutti kauden aikana kaksi palkintosijaa ja sijoittui lopulta sarjan kymmenenneksi.
Ura > Formula Renault (2010–2014)

Kaudella 2011 Sainz kilpaili suomalaisessa Koiranen Motorsport -tallissa Eurocup Formula Renault 2.0 ja Formula Renault Northern European Cup -sarjoissa. Hän voitti Eurocupissa kaksi kilpailua ja sijoittui sarjan toiseksi häviten sarjan voittaneelle Robin Frijnsille 45 pisteellä. Hän pystyi kuitenkin voittamaan tallille sen historian ensimmäisen mestaruuden. Kaudella 2012 Sainz ajoi Britannian Formula 3 -sarjassa Carlin-tallissa sijoittuen loppupisteissä kuudenneksi voittamalla neljä kilpailua. Hän ajoi myös Formula 3 Euroseries -sarjassa sijoittuen sarjan yhdeksänneksi.
Kaudella 2013 Sainz ajoi Formula Renault 3.5 -sarjassa muutamia kilpailuja. Hän oli ensimmäisessä kilpailussaan Monacossa heti pisteillä ollen maalissa kuudes. Hän saavutti 22 pistettä sijoittuen sarjan 19:nneksi. Kaudella 2014 Sainz kilpaili täyden kauden Formula Renault 3.5 -sarjassa DAMS-tallissa. Hän voitti kauden aikana seitsemän kilpailua ja saavutti myös seitsemän paalupaikkaa ja kuusi kilpailun nopeinta kierrosta voittaen sarjan mestaruuden.
Formula 1 -ura

Sainz on kuulunut vuodesta 2009 alkaen F1-talli Red Bullin nuorten kuljettajien kehitysohjelmaan.
Vuonna 2013 Sainz pääsi testamaan Toro Rosson ja Red Bullin F1-autoja Silverstonen nuorten kuljettajien testeissä yhdessä António Félix da Costan kanssa. Hän oli heti ensimmäisenä päivänä Toro Rosson autolla päivän toiseksi nopein kuljettaja. Red Bullin autolla hän oli koko testipäivän neljänneksi nopein.
Vuonna 2014 Sainz ajoi marraskuussa kaksi päivää testejä Red Bullin autolla. Testien jälkeen Sainz sai lopulta kilpakuljettajan paikan Red Bullin sisartallista Toro Rossolta kaudeksi 2015.
Formula 1 -ura > Toro Rosso (2015–2017) > 2015

Kaudella 2015 Sainz ajoi Toro Rossolla tallikaverinaan Max Verstappen. Hän ajoi ensimmäisissä aika-ajoissaan Australian GP:ssä kahdeksanneksi. Debyyttikilpailussaan hän ajoi pisteille sijoittuen yhdeksänneksi. Myös Malesiassa Sainz ajoi pisteille. Sainz keskeytti ensimmäistä kertaa Bahrainissa, mutta palasi pistesijoille seuraavissa kilpailuissa Espanjassa ja Monacossa. Venäjän kolmansissa vapaissa harjoituksissa Sainz ajoi seinään, ja hänet vietiin helikopterilla paikalliseen sairaalaan. Sainz ei osallistunut aika-ajoihin, mutta pääsi FIA:n luvalla osallistumaan kilpailuun. Kilpailussa Sainzin jarrut pettivät ja espanjalainen liukui perä edellä seinään samassa paikassa kuin harjoituksissa, saaden kuitenkin autonsa liikkeelle. Myöhemmin Sainz kuitenkin keskeytti kilpailun pistesijoilta. Yhdysvaltain kilpailussa Sainz ajoi kuudenneksi, mutta varikon ylinopeudesta tullut aikarangaistus pudotti hänet seitsemänneksi. Se oli hänen kauden paras sijoituksensa.
Formula 1 -ura > Toro Rosso (2015–2017) > 2016

Sainz ajoi Australian GP:ssä yhdeksänneksi. Bahrainissa Sainz joutui keskeyttämään kilpailunsa kolarivaurioihin, jotka tulivat kolarista Sergio Pérezin kanssa aiheutuneen rengasrikon seurauksena. Kiinassa Sainz oli taas yhdeksäs. Espanjan kilpailuun Sainzin tallikaveriksi vaihtui Daniil Kvjat, joka pudotettiin Red Bullilta takaisin Toro Rossolle. Sainz ajoi kotikilpailussaan Espanjassa kuudenneksi, joka oli Sainzin siihenastisen uran paras sijoitus. Sainz ajoi kuudenneksi myös Yhdysvaltain ja Brasilian kilpailuissa. Abu Dhabin GP:ssä Jolyon Palmer törmäsi Sainziin, jonka seurauksena Sainz pyörähti ja joutui lopulta keskeyttämään kilpailun. Sainz keräsi kauden aikana 46 pistettä.
Formula 1 -ura > Toro Rosso (2015–2017) > 2017

Sainz jatkoi kaudella 2017 Toro Rossolla tallikaverinaan Daniil Kvjat. Singaporessa Sainz ajoi neljänneksi, mikä oli hänen siihen astisen uran paras sijoitus Formula 1 -sarjassa. Sainz siirtyi kesken kauden Renault-talliin, kun tallin toinen kuljettaja Jolyon Palmer sai potkut. Myöhemmin ilmoitettiin Sainzin jatkavan Renault-tallissa kaudella 2018.
Formula 1 -ura > Renault (2018) > 2018

Sainz jatkoi Renault’lla kaudella 2018. Sainzin alkukausi sujui kohtuullisesti Renault’n suorituskykyyn verrattuna, tosin tallikaveri Nico Hülkenberg sijoittui useammassa kilpailussa paremmin. Sainz oli Ranskan Grand Prix’ssä heti lähdön jälkeen jopa kolmantena, kilpailun lopulla voimayksikköön tuli tekninen vika, mutta virtuaalisen turva-auton avittamana hän kuitenkin sijoittui kahdeksanneksi.
Formula 1 -ura > McLaren (2019–2020) > 2019

Kaudelle 2019 Sainz siirtyi McLaren-talliin, jossa hän ajoi Lando Norrisin tallikaverina. Sainz sijoittui Brasilian GP:ssä alun perin neljänneksi, mutta kisan jälkeen langetettiin kolmanneksi sijoittuneelle Lewis Hamiltonille viiden sekunnin aikarangaistus ja Sainz nousi näin kolmanneksi ottaen uransa ensimmäisen palkintosijan. Sainz rikkoi samalla myös Martin Brundlen nimissä olleen ennätyksen eniten kilpailuja ennen uran ensimmäistä palkintosijaa, 101 kilpailua. Sainz keräsi kauden aikana 96 pistettä sijoittuen sarjan kuudenneksi.
Formula 1 -ura > McLaren (2019–2020) > 2020

Sainz aloitti kauden ajamalla viidenneksi Itävallan GP:ssä. Seuraavassa Steiermarkin GP:ssä Sainz ajoi uransa parhaan aika-ajosijoituksen lähtien kilpailuun kolmannesta ruudusta. Kilpailussa Sainz ajoi uransa ensimmäisen nopeimman kierroksen, mikä oli myös uusi rataennätys. Britannian GP:ssä Sainz ajoi neljäntenä, kunnes hänen renkaansa puhkesi kilpailun viimeisellä kierroksella, mikä pudotti hänet 13:nneksi. Belgian GP:ssä Sainz ei päässyt starttaamaan kilpailuun lämmittelykierroksella autoon tulleen vian takia. Italian GP:ssä Sainz lähti jälleen kolmannesta ruudusta ajaen uransa toisen palkintosijoituksen ajamalla toiseksi taistellen voitosta Pierre Gaslyn kanssa, mutta ei onnistunut ohittamaan häntä. Sainz saavutti kauden aikana 105 pistettä sijoittuen sarjan kuudenneksi.
Formula 1 -ura > Ferrari (2021–2024) > 2021

Sainz siirtyi kaudeksi 2021 Scuderia Ferrarin kuljettajaksi Sebastian Vettelin tilalle, hänen alkuperäinen sopimuksensa kattoi kaudet 2021 ja 2022. Hänen tallikaverinaan ajoi Charles Leclerc. Sainz ajoi kauden aikana neljä palkintosijaa ollen toinen Monacon GP:ssä ja kolmas Unkarin, Venäjän ja Abu Dhabin kilpailuissa. Sainz keräsi kauden aikana 164,5 pistettä sijoittuen sarjan viidenneksi päihittäen pisteissä tallikaverinsa Leclercin. Sainz ajoi maaliin kauden kaikissa osakilpailuissa.
Formula 1 -ura > Ferrari (2021–2024) > 2022

Kausi 2022 alkoi lupaavasti Bahrainin GP:ssä Sainzin oltua toinen ja Leclercin voitettua kilpailun. Australiassa ja Imolassa Sainz keskeytti molemmissa ajauduttuaan hiekalle. Huhtikuussa 2022 Sainz teki Ferrarin kanssa jatkosopimuksen kausista 2023 ja 2024. Kanadassa Sainz taisteli kiivaasti voitosta Verstappenia vastaan, mutta Sainz jäi toiseksi. Sainz ajoi F1-uransa ensimmäisen paalupaikan ja voiton heinäkuussa 2022 tapahtumarikkaassa Britannian GP:ssä Silverstonessa. Itävallassa Sainz oli ajamassa toiseksi, kunnes hänen autonsa syttyi ilmiliekkeihin, ja hän joutui keskeyttämään kilpailun. Toisen paalupaikkansa hän sai Belgian osakilpailussa, missä Max Verstappen menetti paalupaikkansa ylimääräisen voimayksikön vaihdon aiheuttaman lähtöruuturangaistuksen vuoksi. Yhdysvaltain GP:ssä Sainz ajoi kauden kolmannen paalupaikkansa, mutta joutui keskeyttämään kilpailun ensimmäisessä mutkassa tapahtuneen kolarin seurauksena, jossa George Russell osui häneen. Sainz saavutti kauden aikana 246 pistettä sijoittuen sarjan viidenneksi.
Formula 1 -ura > Ferrari (2021–2024) > 2023

Kaudella 2023 Sainz ajoi tasaisia pistesijoja, mutta Ferrari-auton vauhti ei riittänyt haastamaan nopeudeltaan ylivoimaisia Red Bullin autoja kilpailuissa. Italian GP:ssä Sainz lähti paalupaikalta, mutta taipui kilpailussa kolmanneksi. Singaporen GP:ssä Sainz ajoi paalupaikalta voittoon. Voitto oli myös ainoa ei Red Bull tallin ajama voitto kauden aikana. Qatarin GP:ssä Sainz oli kuudes sprinttikilpailussa, mutta hän ei päässyt starttaamaan varsinaiseen kilpailuun autossa havaitun polttoainevuodon vuoksi Yhdysvaltain GP:ssä Sainz oli kolmas. Sainz saavutti kauden aikana 200 pistettä sijoittuen pisteissä seitsemänneksi.
Formula 1 -ura > Ferrari (2021–2024) > 2024

Kaudella 2024 Carlos Sainz ajoi kauden avauskilpailussa Bahrainissa kolmanneksi. Hän joutui jättämään Saudi-Arabian GP:n väliin umpilisäkkeen tulehduksen vuoksi. Sainz palasi Australian GP:ssä, jossa hän ajoi voittoon Max Verstappenin keskeytyksen myötä. Meksikon GP:ssä Sainz ajoi paalulta voittoon. Sainz saavutti kauden aikana 290 pistettä sijoittuen sarjan viidenneksi. Kauden jälkeen ilmoitettiin, että Sainz siirtyy seuraavaksi kaudeksi Williamsin kilpakuljettajaksi.
Formula 1 -ura > Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | Toro Rosso | AUS 9 | MAL 8 | CHN 13 | BHR Kesk. | ESP 9 | MON 10 | CAN 12 | AUT Kesk. | GBR Kesk. | HUN Kesk. | BEL Kesk. | ITA 11 | SIN 9 | JPN 10 | RUS Kesk. | USA 7 | MEX 13 | BRA Kesk. | ABU 11 |  |  |  |  |  | 18 | 15. |
| 2016 | Toro Rosso | AUS 9 | BHR Kesk. | CHN 9 | RUS 12 | ESP 6 | MON 8 | CAN 9 | EUR Kesk. | AUT 8 | GBR 8 | HUN 8 | GER 14 | BEL Kesk. | ITA 15 | SIN 14 | MAL 11 | JPN 17 | USA 6 | MEX 16 | BRA 6 | ABU Kesk. |  |  |  | 46 | 12. |
| 2017 | Toro Rosso | AUS 8 | CHN 7 | BHR Kesk. | RUS 10 | ESP 7 | MON 6 | CAN Kesk. | AZE 8 | AUT Kesk. | GBR Kesk. | HUN 7 | BEL 10 | ITA 14 | SIN 4 | MAL Kesk. | JPN Kesk. |  |  |  |  |  |  |  |  | 54 | 9. |
| 2017 | Renault |  |  |  |  |  |  |  |  |  |  |  |  |  |  |  |  | USA 7 | MEX Kesk. | BRA 11 | ABU Kesk. |  |  |  |  | 54 | 9. |
| 2018 | Renault | AUS 10 | BHR 11 | CHN 9 | AZE 5 | ESP 7 | MON 10 | CAN 8 | FRA 8 | AUT 12 | GBR Kesk. | GER 12 | HUN 9 | BEL 11 | ITA 8 | SIN 8 | RUS 17 | JPN 10 | USA 7 | MEX Kesk. | BRA 12 | ABU 6 |  |  |  | 53 | 10. |
| 2019 | McLaren | AUS Kesk. | BHR 19† | CHN 14 | AZE 7 | ESP 8 | MON 6 | CAN 11 | FRA 6 | AUT 8 | GBR 6 | GER 5 | HUN 5 | BEL Kesk. | ITA Kesk. | SIN 12 | RUS 6 | JPN 5 | MEX 13 | USA 8 | BRA 3 | ABU 10 |  |  |  | 96 | 6. |
| 2020 | McLaren | AUS WD | AUT 5 | STY 9 | HUN 9 | GBR 13 | ANI 13 | ESP 6 | BEL DNS | ITA 2 | TUS Kesk. | RUS Kesk. | EIF 5 | POR 6 | EMI 7 | TUR 5 | BHR 5 | SKR 4 | ABU 6 |  |  |  |  |  |  | 105 | 6. |
| 2021 | Ferrari | BHR 8 | EMI 5 | POR 11 | ESP 7 | MON 2 | AZE 8 | FRA 11 | STY 6 | AUT 5 | GBR 6 | HUN 3 | BEL 10 | NED 7 | ITA 6 | RUS 3 | TUR 8 | USA 7 | MXC 6 | SÃP 63 | QAT 7 | SAU 8 | ABU 3 |  |  | 164,5 | 5. |
| 2022 | Ferrari | BHR 2 | SAU 3 | AUS Kesk. | EMI Kesk.4 | MIA 3 | ESP 4 | MON 2 | AZE Kesk. | CAN 2 | GBR 1 | AUT Kesk.3 | FRA 5 | HUN 4 | BEL 3 | NED 8 | ITA 4 | SIN 3 | JPN Kesk. | USA   Kesk. | MXC 5 | SÃP 32 | ABU 4 |  |  | 246 | 5. |
| 2023 | Ferrari | BHR 4 | SAU 6 | AUS 12 | AZE 55 | MIA 5 | EMI C | MON 8 | ESP 5 | CAN 5 | AUT 63 | GBR 10 | HUN 8 | BEL Kesk.4 | NED 5 | ITA 3 | SIN 1 | JPN 6 | QAT DNS6 | USA 36 | MXC 4 | SÃP 68 | LVG 6 | ABU 18† |  | 200 | 7. |
| 2024 | Ferrari | BHR 3 | SAU Louk. | AUS 1 | JPN 3 | CHN 55 | MIA 55 | EMI 5 | MON 3 | CAN Kesk. | ESP 6 | AUT 35 | GBR 5 | HUN 6 | BEL 6 | NED 5 | ITA 4 | AZE 18† | SIN 7 | USA 22 | MXC 1 | SÃP Kesk.5 | LVG 3 | QAT 64 | ABU 2 | 290 | 5. |
| 2025 | Williams | AUS Kesk. | CHN   | JPN   | BHR   | SAU   | MIA   | EMI   | MON   | ESP   | CAN   | AUT   | GBR   | BEL   | HUN   | NED   | ITA   | AZE   | SIN   | USA   | MXC   | SÃP   | LVG   | QAT   | ABU   | - | - |
Formula 1 -ura > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset | Pistesijat | Paras sijoitus | Keskeytykset |
| --- | --- | --- | --- | --- | --- | --- | --- | --- | --- | --- | --- |
| 2015 | Toro Rosso-Renault | 15. | 19 | 18 | 0 | 0 | 0 | 0 | 7 | 7. | 7 |
| 2016 | Toro Rosso-Ferrari | 12. | 21 | 46 | 0 | 0 | 0 | 0 | 10 | 6. | 4 |
| 2017 | Toro Rosso-Renault | 9. | 16 | 48 | 0 | 0 | 0 | 0 | 9 | 4. | 6 |
| 2017 | Renault | 9. | 4 | 6 | 0 | 0 | 0 | 0 | 1 | 7. | 2 |
| 2018 | Renault | 10. | 21 | 53 | 0 | 0 | 0 | 0 | 13 | 5. | 2 |
| 2019 | McLaren-Renault | 6. | 21 | 96 | 0 | 1 | 0 | 0 | 13 | 3. | 3 |
| 2020 | McLaren-Renault | 6. | 17 (16 starttia) | 105 | 0 | 1 | 0 | 1 | 12 | 2. | 2 |
| 2021 | Ferrari | 5. | 22 | 164,5 | 0 | 4 | 0 | 0 | 20 | 2. | 0 |
| 2022 | Ferrari | 5. | 22 | 246 | 1 | 9 | 3 | 2 | 16 | 1. | 6 |
| 2023 | Ferrari | 7. | 22 (21 starttia) | 200 | 1 | 3 | 2 | 0 | 18 | 1. | 1 |
| 2024 | Ferrari | 5. | 24 (23 starttia) | 290 | 2 | 9 | 1 | 1 | 20 | 1. | 2 |
| Yhteensä (10 kautta) | Yhteensä (10 kautta) | Yhteensä (10 kautta) | 209 (206 starttia) | 1 272,5 | 4 | 27 | 6 | 4 | 139 | 1. | 35 |
Formula 1 -ura > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2015 |
| 2 | Ensimmäiset MM-pisteet | 1 | Australian GP 2015 |
| 3 | 100 MM-pistettä | 52 | Belgian GP 2017 |
| 4 | 200 MM-pistettä | 90 | Itävallan GP 2019 |
| 5 | 100 kilpailua | 100 | Yhdysvaltain GP 2019 |
| 6 | Ensimmäinen palkintosija | 101 | Brasilian GP 2019 |
| 7 | Ensimmäinen nopein kierros | 104 | Steiermarkin GP 2020 |
| 8 | 300 MM-pistettä | 110 | Italian GP 2020 |
| 9 | 400 MM-pistettä | 124 | Monacon GP 2021 |
| 10 | 500 MM-pistettä | 137 | Meksikon GP 2021 |
| 11 | 600 MM-pistettä | 147 | Espanjan GP 2022 |
| 12 | 10 palkintosijaa | 148 | Monacon GP 2022 |
| 13 | Ensimmäinen paalupaikka | 151 | Britannian GP 2022 |
| 14 | Ensimmäinen voitto | 151 | Britannian GP 2022 |
| 15 | 700 MM-pistettä | 155 | Belgian GP 2022 |
| 16 | 800 MM-pistettä | 165 | Saudi-Arabian GP 2023 |
| 17 | 900 MM-pistettä | 178 | Singaporen GP 2023 |
| 18 | 1 000 MM-pistettä | 188 | Australian GP 2024 |
| 19 | 20 palkintosijaa | 188 | Australian GP 2024 |
| 20 | 1 100 MM-pistettä | 196 | Itävallan GP 2024 |
| 21 | 1 200 MM-pistettä | 205 | Meksikon GP 2024 |
Formula 1 -ura > Ennätykset

Eniten kilpailuja ennen ensimmäistä palkintosijaa: 101.
GP3-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | MW Arden | ESPFEA 15 | ESPSPR DSQ | VALFEA 5 | VALSPR 3 | GBRFEA 13 | GBRSPR 13 | GERFEA 6 | GERSPR 5 | HUNFEA 5 | HUNSPR 2 | BELFEA Kesk. | BELSPR 13 | ITAFEA 9 | ITASPR 9 | ABUFEA DSQ | ABUSPR 18 | 66 | 10. |
Aiheesta muualla

Kuvia tai muita tiedostoja aiheesta Carlos Sainz Jr. Wikimedia Commonsissa
Virallinen sivusto (Arkistoitu – Internet Archive). (englanniksi)
| 0 | 1 | 2 |
| --- | --- | --- |
| Edeltäjä: Kevin Magnussen | Formula Renault 3.5 -mestari 2014 | Seuraaja: Oliver Rowland |
Kauden 2024 Formula 1 -tallit ja -kuljettajat
| 0 | 1 | 2 | 3 | 4 |
| --- | --- | --- | --- | --- |
| Red Bull Racing | Mercedes | Ferrari | McLaren | Aston Martin Aramco |
| 1. Max Verstappen  11. Sergio Pérez    | 44. Lewis Hamilton  63. George Russell    | 16. Charles Leclerc  55. Carlos Sainz  38. Oliver Bearman | 4. Lando Norris  81. Oscar Piastri    | 14. Fernando Alonso  18. Lance Stroll    |
| Alpine | Williams | RB | Kick Sauber | Haas |
| 10. Pierre Gasly  31. Esteban Ocon | 2. Logan Sargeant  23. Alexander Albon | 3. Daniel Ricciardo  22. Yūki Tsunoda | 24. Zhou Guanyu  77. Valtteri Bottas | 20. Kevin Magnussen  27. Nico Hülkenberg |
Carlos Sainz Jr. Formula BMW:n ratissa Sepangin radalla vuonna 2010.
Sainz Jr. Spa-Francorchampsin radalla GP3 -sarjassa vuonna 2013.
Sainz Jr. Nürburgringin radalla Formula Renault 3.5 -sarjassa vuonna 2014.
Carlos Sainz Jr. Silverstonen nuorten kuljettajien testeissä vuonna 2013.
Sainz Malesian GP:n harjoituksissa kaudella 2015.
Paul Eber

Paul Eber
Wenn wir in höchsten Nöten sein virsi Praxis Pietatis Melica 1653 -kirjassa
Paul Eber (8. marraskuuta 1511 Kitzingen, Baijeri, Saksa – 10. joulukuuta 1569 Wittenberg) oli klassisten kielten professori, luonnontieteilijä, reformaattori, virsirunoilija ja superintendentti Wittenbergissä.